nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o čamcima

### NN 117/2014 (1.10.2014.), Pravilnik o izmjenama i dopunama Pravilnika o čamcima

MINISTARSTVO POMORSTVA, PROMETA I INFRASTRUKTURE

2211

Na temelju članka 244. stavka 3. alineje 4. Zakona o plovidbi i lukama unutarnjih voda (»Narodne novine« br. 109/2007, 132/2007 i 51A/2013) ministar pomorstva prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O ČAMCIMA

Članak 1.

U Pravilniku o čamcima (»Narodne novine« br. 38/2006 i 91/2006) u članku 1. iza točke 11. dodaje se točka 11a. koja glasi:

»11a. skela za prijevoz do 12 putnika i stvari je plovilo, kraće od 20 metara i volumena manjeg od 100 m³ namijenjen prijevozu osoba i stvari s jedne na drugu obalu unutarnjih voda«.

Članak 2.

U članku 14. stavku 1. brišu se riječi: »mornara motorista« i zamjenjuju riječima: »voditelja čamca kategorije B«.

Članak 3.

U članku 15. stavku 5. iza riječi: »javne namjene« dodaju se riječi: »te skelama za prijevoz do dvanaest putnika« i stavlja zarez.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-02/102

Urbroj: 530-03-3-1-14-1

Zagreb, 16. rujna 2014.

Ministar

dr. sc. Siniša Hajdaš Dončić, v. r.

Pravilnik, NN 117/2014-2211
## Pravilnik o izmjenama i dopunama Pravilnika o zvanjima i stručnoj osposobljenosti brodaraca

### NN 117/2014 (1.10.2014.), Pravilnik o izmjenama i dopunama Pravilnika o zvanjima i stručnoj osposobljenosti brodaraca

MINISTARSTVO POMORSTVA, PROMETA I INFRASTRUKTURE

2212

Na temelju članka 47. stavka 2. i članka 244. stavka 1. Zakona o plovidbi i lukama unutarnjih voda (»Narodne novine« br. 109/2007, 132/2007 i 51A/2013) ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O ZVANJIMA I STRUČNOJ OSPOSOBLJENOSTI BRODARACA

Članak 1.

U Pravilniku o zvanjima i stručnoj osposobljenosti brodaraca (»Narodne novine« br. 45/2011 i 68/2013) u članku 7., stavak 3. se briše.

Stavak 4. postaje stavak 3., mijenja se i glasi:

»3) položi stručni ispit za zvanje MORNAR prema posebnom programu o postupcima u slučaju opasnosti na plovilu iz Priloga 1. (dio IV) ovoga Pravilnika«.

Članak 2.

U članku 29. stavku 2. točki 1. podtočki 1.1. riječi: »bez ograničenja« se brišu, a dodaju se riječi: »s više od 12 putnika«.

Članak 3.

U Prilogu 1., dijelu 1. točki 2. riječi: »mornar i zvanje« se brišu.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-02/101

Urbroj: 530-03-3-1-14-2

Zagreb, 16. rujna 2014.

Ministar

dr. sc. Siniša Hajdaš Dončić, v. r.

Pravilnik, NN 117/2014-2212
## Pravilnik o gospodarenju otpadom iz proizvodnje titan-dioksida

### NN 117/2014 (1.10.2014.), Pravilnik o gospodarenju otpadom iz proizvodnje titan-dioksida

MINISTARSTVO ZAŠTITE OKOLIŠA I PRIRODE

2216

Na temelju članka 53. stavka 3. Zakona o održivom gospodarenju otpadom (»Narodne novine«, broj 94/13), ministar zaštite okoliša i prirode, donosi

PRAVILNIK

O GOSPODARENJU OTPADOM IZ PROIZVODNJE TITAN-DIOKSIDA

Članak 1.

Ovim se Pravilnikom, u skladu s Direktivom 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (preinačeno) (Tekst značajan za EGP) (SL L 334, 17. 12. 2010.), propisuju mjere za zaštitu okoliša i zdravlja ljudi od štetnih učinaka gospodarenja otpadom iz proizvodnje titan-dioksida.

Članak 2.

(1) Dozvola za gospodarenje otpadom iz proizvodnje titan-dioksida ne smije se izdati za postupke ispuštanja otpada iz proizvodnje titan-dioksida u morski okoliš što uključuje i ukapanje u morsko dno te potapanje tog otpada.

(2) Dozvola iz stavka 1. ovog članka ne smije se izdati za postupke odlaganja u ili na tlo otpada iz proizvodnje titan-dioksida.

(3) Dozvola iz stavka 1. ovog članka ne smije se izdati za postupke dubokog utiskivanja otpada iz proizvodnje titan-dioksida.

Članak 3.

Danom stupanja na snagu ovog Pravilnika prestaje važiti Pravilnik o gospodarenju otpadom iz proizvodnje titan-dioksida (»Narodne novine«, broj 70/08).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 351-01/14-04/26

Urbroj: 517-06-3-14-2

Zagreb, 22. rujna 2014.

Ministar

Mihael Zmajlović, v. r.

Pravilnik, NN 117/2014-2216
## Odluka o razrješenju članova Vijeća stručnjaka na naknade na području autorskog prava i srodnih prava

### NN 117/2014 (1.10.2014.), Odluka o razrješenju članova Vijeća stručnjaka na naknade na području autorskog prava i srodnih prava

MINISTARSTVO ZNANOSTI, OBRAZOVANJA I SPORTA

2218

Na temelju članka 164. stavka 1. Zakona o autorskom pravu i srodnim pravima (»Narodne novine«, broj: 167/03, 79/07, 80/11, 125/11 i 141/13) ministar znanosti, obrazovanja i sporta prof. dr. sc. Vedran Mornar donosi

ODLUKU

O RAZRJEŠENJU ČLANOVA VIJEĆA STRUČNJAKA ZA NAKNADE NA PODRUČJU AUTORSKOG PRAVA I SRODNIH PRAVA

I.

Razrješuju se dužnosti članovi Vijeća stručnjaka za naknade na području autorskog prava i srodnih prava radi isteka mandata:

– mr. sc. Željka Modrušan Ranogajec

– Tajana Tomić

– mr. sc. Nelka Fikeys Krmić

– Zoran Vujasin.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-01/14-02/00032

Urbroj: 533-28-14-0004

Zagreb, 24. rujna 2014.

Ministar

prof. dr. sc. Vedran Mornar, v. r.

Odluka, NN 117/2014-2218
## Odluka o imenovanju predsjednika i članova Vijeća stručnjaka za naknade na području autorskog prava i srodnih prava

### NN 117/2014 (1.10.2014.), Odluka o imenovanju predsjednika i članova Vijeća stručnjaka za naknade na području autorskog prava i srodnih prava

MINISTARSTVO ZNANOSTI, OBRAZOVANJA I SPORTA

2219

Na temelju članka 164. stavka 1. Zakona o autorskom pravu i srodnim pravima (»Narodne novine«, broj: 167/03, 79/07, 80/11, 125/11 i 141/13) ministar znanosti, obrazovanja i sporta prof. dr. sc. Vedran Mornar donosi

ODLUKU

O IMENOVANJU PREDSJEDNIKA I ČLANOVA VIJEĆA STRUČNJAKA ZA NAKNADE NA PODRUČJU AUTORSKOG PRAVA I SRODNIH PRAVA

I.

Ovom Odlukom imenuju se dr. sc. Marko Jurić, mag. iur. predsjednikom Vijeća stručnjaka za naknade na području autorskog prava i srodnih prava.

II.

Za članove Vijeća stručnjaka za naknade na području autorskog prava i srodnih prava imenuju se:

– Dunja Konić Tripalo, dipl. iur.

– mr. Tajana Tomić, dipl. iur.

– Miljenko Jelača, dipl. iur.

– dr. sc. Marina Tkalec, dipl. oec.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-01/14-02/00032

Urbroj: 533-28-14-0005

Zagreb, 24. rujna 2014.

Ministar

prof. dr. sc. Vedran Mornar, v. r.

Odluka, NN 117/2014-2219
## Ispravak Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

### NN 117/2014 (1.10.2014.), Ispravak Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

USTAVNI SUD REPUBLIKE HRVATSKE

2220

U Odluci o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske objavljenoj u »Narodnim novinama« broj 102 od 22. kolovoza 2014. uočene su pogreške te se daje

ISPRAVAK

ODLUKE O NAZIVIMA I UVJETIMA ZA RADNA MJESTA, POSLOVIMA KOJI SE NA NJIMA OBAVLJAJU TE KOEFICIJENTIMA SLOŽENOSTI POSLOVA U USTAVNOM SUDU REPUBLIKE HRVATSKE

U Prilogu 1. Nazivi radnih mjesta u Ustavnom sudu, potrebni stručni uvjeti za raspored na radna mjesta, broj potrebnih savjetnika i drugih službenika i namještenika te koeficijenti složenosti poslova, u rednom broju A.1., stupcu »Koeficijent složenosti«, umjesto broja: »4,101« treba stajati broj: »3,911«.

U rednom broju A.2., stupcu »Koeficijent složenosti«, umjesto broja: »3,038« treba stajati broj: »2,991«.

U rednom broju B.a.1.2., stupcu »Broj izvršitelja«, umjesto broja: »20« treba stajati broj: »22«.

U rednom broju B.b.1.1., tekst u stupcu »Opći i posebni stručni uvjeti«, ispravno glasi:

»1) završen sveučilišni diplomski studij prava

2) položen pravosudni ispit

3) najmanje pet godina radnog iskustva na odgovarajućim poslovima,

4) znanje engleskog jezika

5) osposobljenost za rad na računalu.«

U rednom broju B.b.1.2., stupcu »Opći i posebni stručni uvjeti«, u točki 2. umjesto riječi: »jedna« treba stajati riječ: »tri«.

U rednom broju B.b.2.2., stupcu »Koeficijent složenosti«, umjesto broja: »2,251« treba stajati broj: »2,175«.

U rednom broju B.b.2.4., stupcu »Koeficijent složenosti«, umjesto broja: »1,657« treba stajati broj: »1,911«.

U rednom broju B.b.4.2., stupcu »Koeficijent složenosti«, umjesto broja: »1,519« treba stajati broj: »1,392«.

U rednom broju B.b.4.3., stupcu »Koeficijent složenosti«, umjesto broja: »1,402« treba stajati broj: »1,275«.

U rednom broju B.b.5.1., stupcu »Koeficijent složenosti«, umjesto broja: »3,245« treba stajati broj: »3,452«.

Broj: SuT-A-10/2014-2

Zagreb, 29. rujna 2014.

Predsjednica

prof. dr. sc. Jasna Omejec, v. r.

Ostalo, NN 117/2014-2220
## Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

### NN 118/2014 (3.10.2014.), Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

HRVATSKI SABOR

2223

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 26. rujna 2014., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNICE I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Dana 11. rujna 2014. prestaje mirovanje zastupničkog mandata zastupnice MARINE LOVRIĆ MERZEL.

Zamjenik zastupnice ZORAN VASIĆ dana 11. rujna 2014. prestaje obnašati zastupničku dužnost.

Klasa: 021-14/14-01/17

Zagreb, 26. rujna 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 118/2014-2223
## Odluka o prestanku zastupničkog mandata zastupniku u Hrvatskom saboru

### NN 118/2014 (3.10.2014.), Odluka o prestanku zastupničkog mandata zastupniku u Hrvatskom saboru

HRVATSKI SABOR

2224

Na temelju članka 81. Ustava Republike Hrvatske i članka 10. Zakona o izboru članova u Europski parlament iz Republike Hrvatske (»Narodne novine«, br. 92/10., 23/13. i 143/13.) Hrvatski sabor na sjednici 26. rujna 2014., donio je

ODLUKU

O PRESTANKU ZASTUPNIČKOG MANDATA ZASTUPNIKU U HRVATSKOM SABORU

Dana 1. srpnja 2014. prestao je zastupnički mandat zastupniku DAVORU IVI STIERU.

Klasa: 021-14/14-01/18

Zagreb, 26. rujna 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 118/2014-2224
## Odluka o prestanku zastupničkog mandata zastupniku u Hrvatskom saboru

### NN 118/2014 (3.10.2014.), Odluka o prestanku zastupničkog mandata zastupniku u Hrvatskom saboru

HRVATSKI SABOR

2225

Na temelju članka 81. Ustava Republike Hrvatske i članka 10. Zakona o izboru članova u Europski parlament iz Republike Hrvatske (»Narodne novine«, br. 92/10., 23/11. i 143/13.) Hrvatski sabor na sjednici 26. rujna 2014., donio je

ODLUKU

O PRESTANKU ZASTUPNIČKOG MANDATA ZASTUPNIKU U HRVATSKOM SABORU

Dana 1. srpnja 2014. prestao je zastupnički mandat zastupniku ANDREJU PLENKOVIĆU.

Klasa: 021-14/14-01/19

Zagreb, 26. rujna 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 118/2014-2225
## Odluka o postavljanju mr. sc. Frane Krnića za izvanrednog i opunomoćenog veleposlanika Republike Hrvatske u Republici Islandu, sa sjedištem u Kopenhagenu

### NN 118/2014 (3.10.2014.), Odluka o postavljanju mr. sc. Frane Krnića za izvanrednog i opunomoćenog veleposlanika Republike Hrvatske u Republici Islandu, sa sjedištem u Kopenhagenu

118 03.10.2014 Odluka o postavljanju mr. sc. Frane Krnića za izvanrednog i opunomoćenog veleposlanika Republike Hrvatske u Republici Islandu, sa sjedištem u Kopenhagenu

PREDSJEDNIK REPUBLIKE HRVATSKE

2226

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/13-01/38, urbroj: 5030115/1-14-11 od 23. rujna 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. FRANE KRNIĆ, izvanredni i opunomoćeni veleposlanik Republike Hrvatske u Kraljevini Danskoj, sa sjedištem u Kopenhagenu, postavlja se i za izvanrednog i opunomoćenog veleposlanika Republike Hrvatske u Republici Islandu, sa sjedištem u Kopenhagenu.

Ova Odluka stupa na snagu danom donošenja.

Klasa: 018-07/14-02/32
Urbroj: 71-05-03/1-14-2
Zagreb, 29. rujna 2014.

Predsjednik
Republike Hrvatske
Ivo Josipović, v. r.

Odluka, NN 118/2014-2226
## Pravilnik o dopuni Pravilnika o radionicama za tahografe

### NN 118/2014 (3.10.2014.), Pravilnik o dopuni Pravilnika o radionicama za tahografe

118 03.10.2014 Pravilnik o dopuni Pravilnika o radionicama za tahografe

MINISTARSTVO POMORSTVA, PROMETA I INFRASTRUKTURE

2227

Na temelju članka 14. stavka 2. Zakona o radnom vremenu, obveznim odmorima mobilnih radnika i uređaja za bilježenje u cestovnom prijevozu (»Narodne novine«, broj 75/2013), ministar pomorstva, prometa i infrastrukture donosi

PRAVILNIK

O DOPUNI PRAVILNIKA O RADIONICAMA ZA TAHOGRAFE

Članak 1.

U Pravilniku o radionicama za tahografe (»Narodne novine«, broj 83/2013) iza članka 9. dodaje se novi članak 9.a koji glasi:

»Članak 9.a

(1) Ispunjavanje uvjeta propisanih ovim Pravilnikom za izdavanje dozvole radionici, utvrđuje Povjerenstvo koje imenuje ministar pomorstva, prometa i infrastrukture.

(2) Povjerenstvo iz stavka 1. ovoga članka čine predsjednik Povjerenstva i dva člana. Radu Povjerenstva obavezno prisustvuje i ovlaštene predstavnik proizvođača tahografa.

(3) Povjerenstvo ispunjavanje uvjeta iz ovoga Pravilnika utvrđuje uvidom u dokumentaciju te očevidom prostorija, opreme i alata.

(4) Povjerenstvo sastavlja zapisnik o očevidu. Zapisnik o očevidu sastavlja se u dva primjerka, od kojih se jedan primjerak uručuje voditelju radionice.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/14-02/109
Urbroj: 530-05-1-1-2-14-1
Zagreb, 29. rujna 2014.

Ministar
dr. sc. Siniša Hajdaš Dončić, v. r.

Pravilnik, NN 118/2014-2227
## Pravila za statutarnu certifikaciju pomorskih brodova, Sredstva za signalizaciju

### NN 118/2014 (3.10.2014.), Pravila za statutarnu certifikaciju pomorskih brodova, Sredstva za signalizaciju

MINISTARSTVO POMORSTVA, PROMETA I INFRASTRUKTURE

2228

Na temelju članka 77. stavka 3. Pomorskog zakonika (»Narodne novine« br. 181/2004., 76/2007., 146/2008., 61/2011. i 56/2013.) ministar pomorstva, prometa i infrastrukture donosi

PRAVILA

ZA STATUTARNU CERTIFIKACIJU POMORSKIH BRODOVA, SREDSTVA ZA SIGNALIZACIJU

Članak 1.

1. Pravila za statutarnu certifikaciju pomorskih brodova, Sredstva za signalizaciju, propisuju tehničke zahtjeve za brodove hrvatske državne pripadnosti u svezi sredstava za signalizaciju te sadrže odredbe koje su u skladu sa Konvencijom o međunarodnim propisima za sprečavanja sudara na moru, 1972 (COLREG 1972) i Rezolucijom MSC.253(83) u svezi izvedbenih normi za navigacijska svjetla, upravljački panel navigacijskih svjetala i pripadne opreme.

2. Sastavni dio ovih Pravila su prilozi:

a) Prilog I: »Opći zahtjevi«

b) Prilog II: »Oprema brodova sredstvima za signalizaciju«;

c) Prilog III: »Konstrukcija signalnih sredstava«;

d) Prilog IV: »Postavljanje signalnih sredstava na brod«;

e) Prilog V: »Signali pogibelji«.

PRIJELAZNE I ZAVRŠNE ODREDBE

Članak 2.

Ova Pravila stupaju na snagu prvoga dana od dana objave u »Narodnim novinama«.

Članak 3.

Stupanjem na snagu ovih Pravila prestaju vrijediti Pravila za statutarnu certifikaciju pomorskih brodova, Dio 15. – Sredstva za signalizaciju iz 2012. godine objavljena u »Narodnim novinama« br. 74/2012.

Klasa: 011-01/13-01/197

Urbroj: 530-03-2-1-14-5

Zagreb, 24. rujna 2014.

Ministar

dr. sc. Siniša Hajdaš Dončić, v. r.

[PRILOG I. – PRILOG V.](dodatni/433195.pdf)

118 03.10.2014 Pravila za statutarnu certifikaciju pomorskih brodova, Sredstva za signalizaciju

118 03.10.2014 Pravila za statutarnu certifikaciju pomorskih brodova, Sredstva za signalizaciju

Ostalo, NN 118/2014-2228
## Pravila za statutarnu certifikaciju pomorskih brodova, Protupožarna zaštita

### NN 118/2014 (3.10.2014.), Pravila za statutarnu certifikaciju pomorskih brodova, Protupožarna zaštita

MINISTARSTVO POMORSTVA, PROMETA I INFRASTRUKTURE

2229

Na temelju članka 77. stavka 3. Pomorskog zakonika (»Narodne novine« br. 181/2004., 76/2007., 146/2008., 61/2011. i 56/2013.) ministar pomorstva, prometa i infrastrukture donosi

PRAVILA

ZA STATUTARNU CERTIFIKACIJU POMORSKIH BRODOVA, PROTUPOŽARNA ZAŠTITA

Članak 1.

1. Pravila za statutarnu certifikaciju pomorskih brodova, Protupožarna zaštita, propisuju tehničke zahtjeve za brodove hrvatske državne pripadnosti u svezi protupožarne zaštite te sadrže odredbe u skladu sa Međunarodnom konvencijom o sigurnosti života na moru 1974 (SOLAS 74), Poglavlje II-2 kako je zadnje izmijenjeno rezolucijom MSC.338(91), Međunarodnim kodeksom za načine protupožarnog ispitivanja (FTP Kodeks) (Rezolucija MSC.307(88)) i Međunarodnim kodeksom za protupožarne sigurnosne sustave kako je zadnje izmijenjen rezolucijom MSC.339(91)

2. Sastavni dio ovih Pravila su prilozi:

a) Prilog I: »Opći zahtjevi«;

b) Prilog II: »Konstrukcijska cjelovitost i ograničenje širenja požara«;

c) Prilog III: »Sustavi za gašenje požara i opremanje«;

d) Prilog IV: »Dojava požara«;

e) Prilog V: »Protupožarna oprema, pričuvni djelovi i alat«;

f) Prilog VI: »Dodatak I – Materijali koji se koriste u nastambama»

g) Prilog VII: »Dodatak II – Tereti pogodni za prijevoz tankerima (≤60ºC)«;

h) Prilog VIII: »Dodatak III – Uljni tereti (>60 ºC)«;

i) Prilog IX: »Dodatak IV – Negorivi tereti i tereti male požarne opasnosti/tereti za koje je ugrađeni sustav za gašenje požara plinom nedjelotvoran«;

j) Prilog X: »Dodatak V – Sustavi, oprema i naprave u prostorijama strojeva«.

PRIJELAZNE I ZAVRŠNE ODREDBE

Članak 2.

Ova Pravila stupaju na snagu prvoga dana od dana objave u »Narodnim novinama«.

Članak 3.

Stupanjem na snagu ovih Pravila prestaju vrijediti Pravila za statutarnu certifikaciju pomorskih brodova, Protupožarna zaštita iz 2009. godine objavljena u »Narodnim novinama« br. 65/2009., Izmjene i dopune objavljene u »Narodnim novinama« br. 90/2012 i Izmjene i dopune objavljene u »Narodnim novinama« br. 146/2013.

Klasa: 011-01/13-01/197

Urbroj: 530-03-2-1-14-6

Zagreb, 24. rujna 2014.

Ministar

dr. sc. Siniša Hajdaš Dončić, v. r.

**[**PRILOG I.** – PRILOG IX.](dodatni/433197.pdf)**

118 03.10.2014 Pravila za statutarnu certifikaciju pomorskih brodova, Protupožarna zaštita

118 03.10.2014 Pravila za statutarnu certifikaciju pomorskih brodova, Protupožarna zaštita

Ostalo, NN 118/2014-2229
## Pravila za statutarnu certifikaciju pomorskih brodova, Uređaji za rukovanje teretom i naprave za dizanje

### NN 118/2014 (3.10.2014.), Pravila za statutarnu certifikaciju pomorskih brodova, Uređaji za rukovanje teretom i naprave za dizanje

MINISTARSTVO POMORSTVA, PROMETA I INFRASTRUKTURE

2230

Na temelju članka 77. stavka 3. Pomorskog zakonika (»Narodne novine« br. 181/2004., 76/2007., 146/2008., 61/2011. i 56/2013.) ministar pomorstva, prometa i infrastrukture donosi

PRAVILA

ZA STATUTARNU CERTIFIKACIJU POMORSKIH BRODOVA, UREĐAJI ZA RUKOVANJE TERETOM I NAPRAVE ZA DIZANJE

Članak 1.

1. Pravila za statutarnu certifikaciju pomorskih brodova, Uređaji za rukovanje teretom i naprave za dizanje, propisuju tehničke zahtjeve za brodove hrvatske državne pripadnosti u svezi sigurnosti uređaja za rukovanje teretom i naprava za dizanje te sadrže odredbe u skladu s ILO Konvencijom o zaštiti zdravlja i sigurnosti (lučki radovi), 1979 (Br. 152).

2. Sastavni dio ovih Pravila su prilozi:

a) Prilog I: »Općenito«;

b) Prilog II: »Tehnički zahtjevi«;

c) Prilog III: »Norme proračuna«;

d) Prilog IV: »Metalni materijali i zavarivanje«;

e) Prilog V: »Pregledi i ispitivanja«;

f) Prilog VI: »Označavanje«;

g) Prilog VII: »Isprave«;

h) Prilog VIII: »Nadzor«;

i) Prilog IX: »Dodatak«.

PRIJELAZNE I ZAVRŠNE ODREDBE

Članak 2.

Ova Pravila stupaju na snagu prvoga dana od dana objave u »Narodnim novinama«.

Članak 3.

Stupanjem na snagu ovih Pravila prestaju vrijediti Pravila za statutarnu certifikaciju pomorskih brodova, Dio 19. – Uređaji za rukovanjem teretom i naprave za dizanje iz 2009. godine objavljena u »Narodnim novinama« br. 65/2009.

Klasa: 011-01/13-01/197

Urbroj: 530-03-2-1-14-7

Zagreb, 25. rujna 2014.

Ministar

dr. sc. Siniša Hajdaš Dončić, v. r.

[PRILOG I. – PRILOG IX.](dodatni/433199.pdf)

118 03.10.2014 Pravila za statutarnu certifikaciju pomorskih brodova, Uređaji za rukovanje teretom i naprave za dizanje

118 03.10.2014 Pravila za statutarnu certifikaciju pomorskih brodova, Uređaji za rukovanje teretom i naprave za dizanje

Ostalo, NN 118/2014-2230
## Pravilnik o izmjeni i dopuni Pravilnika o obavljanju gospodarskog ribolova na moru pridnenom povlačnom mrežom - koćom

### NN 118/2014 (3.10.2014.), Pravilnik o izmjeni i dopuni Pravilnika o obavljanju gospodarskog ribolova na moru pridnenom povlačnom mrežom - koćom

MINISTARSTVO POLJOPRIVREDE

2231

Na temelju članka 9. stavka 1. točke 1. i članka 23. stavka 6. Zakona o morskom ribarstvu (»Narodne novine«, broj 81/2013. i 14/2014.) ministar poljoprivrede donosi

PRAVILNIK

O IZMJENI I DOPUNI PRAVILNIKA O OBAVLJANJU GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM

Članak 1.

U Pravilniku o obavljanju gospodarskog ribolova na moru pridnenom povlačnom mrežom – koćom (»Narodne novine«, broj 101/2014) u članku 3. dodaje se stavak 2. koji glasi:

»(2) Iznimno od odredbe stavka 1. točke 1. ovoga članka, dozvoljen je ribolov pridnenom koćom u cijelom ribolovnom moru Republike Hrvatske na dubinama većim od pedeset (50) metara na udaljenosti od najmanje jedne (1) morske milje od obale kopna ili otoka plovilima kraćim od petnaest (15) metara preko svega, uzimajući u obzir sva ostala vremenska ograničenja propisana za obavljanje ribolova pridnenom koćom.«

Članak 2.

U članku 15. iza riječi »Istre« stavlja se točka, a ostali dio teksta se briše.

Članak 3.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/14-01/47

Urbroj: 525-13/0323-14-3

Zagreb, 30. rujna 2014.

Ministar
Tihomir Jakovina, v. r.

118 03.10.2014 Pravilnik o izmjeni i dopuni Pravilnika o obavljanju gospodarskog ribolova na moru pridnenom povlačnom mrežom - koćom

118 03.10.2014 Pravilnik o izmjeni i dopuni Pravilnika o obavljanju gospodarskog ribolova na moru pridnenom povlačnom mrežom - koćom

Pravilnik, NN 118/2014-2231
## Izmjene i dopune Tarife o nagradama i naknadi troškova za rad odvjetnika (NN 142/2012 i NN 103/2014)

### NN 118/2014 (3.10.2014.), Izmjene i dopune Tarife o nagradama i naknadi troškova za rad odvjetnika (NN 142/2012 i NN 103/2014)

118 03.10.2014 Izmjene i dopune Tarife o nagradama i naknadi troškova za rad odvjetnika (NN 142/2012 i NN 103/2014)

HRVATSKA ODVJETNIČKA KOMORA

2232

Na osnovi odredbe čl. 18. Zakona o odvjetništvu (»Narodne novine« 9/1994, 117/2008, 50/2009, 75/2009, 18/2011) Upravni odbor Hrvatske odvjetničke komore na sjednici održanoj 4. srpnja 2014. godine donio je, s čime se suglasio ministar pravosuđa dopisom od 22. rujna 2014. godine, klasa: 011-02/1401/182, urbr. 514-03-01-02-02-14-03, sljedeće

IZMJENE I DOPUNE

TARIFE O NAGRADAMA I NAKNADI TROŠKOVA ZA RAD ODVJETNIKA (»Narodne novine« 142/2012 i »Narodne novine« 103/2014)

Članak 1.

U Glavi trećoj Tarife o nagradama i naknadi troškova za rad odvjetnika (»Narodne novine« 142/2012 i 103/2014) u točki XIX. – Stupanje na snagu Tarife, dodaje se novi stavak 2. koji glasi:

»Odredbe Tbr. 48. st. 5. i 6. Tarife o dospjelosti naplate odvjetničke usluge primjenjuju se i na radnje poduzete do dana stupanja na snagu ove Tarife.«

Članak 2.

Pročišćeni tekst Glave treće točke XIX. – Stupanje na snagu Tarife, glasi:

»Tarifa stupa na snagu danom objave u »Narodnim novinama«.

Odredbe Tbr. 48. st. 5. i 6. Tarife o dospjelosti naplate odvjetničke usluge primjenjuju se i na radnje poduzete do dana stupanja na snagu ove Tarife.«

Broj: 5110/2014

Zagreb, 4. srpnja 2014.

HRVATSKA ODVJETNIČKA KOMORA

Predsjednik
Robert Travaš, v. r.

Izmjene i dopune, NN 118/2014-2232
## Ispravak Zakona o zaštiti na radu

### NN 118/2014 (3.10.2014.), Ispravak Zakona o zaštiti na radu

HRVATSKI SABOR

2233

Nakon izvršenog uspoređivanja s izvornim tekstom utvrđena je pogreška u Zakonu o zaštiti na radu koji je objavljen u »Narodnim novinama« broj 71 od 11. lipnja 2014. te se daje

ISPRAVAK

ZAKONA O ZAŠTITI NA RADU

U članku 83. stavku 1. umjesto riječi: »Zakon« treba stajati riječ: »Zavod«.

U članku 95. stavku 1. podstavku 1. umjesto brojke: »7« treba stajati brojka: »8«.

U članku 96. stavku 1. podstavku 4. umjesto brojke: »2« treba stajati brojka: »5«.

Klasa: 011-03/14-01/03

Zagreb, 1. listopada 2014.

Tajnik

Hrvatskoga sabora

Slaven Hojski, dipl. iur., v. r.

Zakon, NN 118/2014-2233
## Zakon o izmjenama i dopunama Zakona o Vladi Republike Hrvatske

### NN 119/2014 (7.10.2014.), Zakon o izmjenama i dopunama Zakona o Vladi Republike Hrvatske

HRVATSKI SABOR

2234

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O VLADI REPUBLIKE HRVATSKE

Proglašavam Zakon o izmjenama i dopunama Zakona o Vladi Republike Hrvatske, koji je Hrvatski sabor donio na sjednici 26. rujna 2014. godine.

Klasa: 011-01/14-01/133

Urbroj: 71-05-03/1-14-2

Zagreb, 1. listopada 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O VLADI REPUBLIKE HRVATSKE

Članak 1.

U Zakonu o Vladi Republike Hrvatske (»Narodne novine«, br. 150/11.) u članku 1. stavku 3. iza riječi: »zakona« briše se zarez i dodaju riječi: »te za preuzimanje i provedbu pravno obvezujućih akata Europske unije,«, a iza riječi: »politiku« briše se zarez i dodaju riječi: »te europske poslove,«.

Članak 2.

Članak 25. mijenja se i glasi:

»Vlada u okviru europskih poslova razmatra pitanja i donosi akte koji se odnose na usklađivanje pravnog sustava Republike Hrvatske s pravnim sustavom Europske unije te raspravlja, usklađuje, potvrđuje i donosi stajališta Republike Hrvatske koja će zastupati predstavnici Republike Hrvatske u radu institucija i tijela Europske unije.«.

Članak 3.

U članku 30. iza stavka 1. dodaju se novi stavak 2. i stavak 3. koji glase:

»Vlada donosi uredbe za preuzimanje i provedbu pravno obvezujućih akata Europske unije, ako za preuzimanje i provedbu tih akata nije potrebno donijeti zakon.

U slučaju iz stavka 2. ovoga članka, za provedbu pravno obvezujućih akata Europske unije Vlada može donijeti i odluke.«.

Dosadašnji stavak 2. postaje stavak 4.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/14-01/109

Zagreb, 26. rujna 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 119/2014-2234
## Naredba o prestanku važenja Naredbe o zabrani primjene određenih veterinarskih lijekova na životinjama koje se koriste za prehranu ljudi

### NN 119/2014 (7.10.2014.), Naredba o prestanku važenja Naredbe o zabrani primjene određenih veterinarskih lijekova na životinjama koje se koriste za prehranu ljudi

MINISTARSTVO POLJOPRIVREDE

2238

Na temelju članka 5. Zakona o veterinarstvu (»Narodne novine«, broj 82/2013 i 148/2013), ministar poljoprivrede donosi

NAREDBU

O PRESTANKU VAŽENJA NAREDBE O ZABRANI PRIMJENE ODREĐENIH VETERINARSKIH LIJEKOVA NA ŽIVOTINJAMA KOJE SE KORISTE ZA PREHRANU LJUDI

I.

Danom stupanja na snagu ove Naredbe prestaje važiti Naredba o zabrani primjene određenih veterinarskih lijekova na životinjama koje se koriste za prehranu ljudi (»Narodne novine«, broj 120/2007).

II.

Ova Naredba stupa na snagu osmoga dana od dana objave u »Narodnim novinama«.

Klasa: 011-02/14-01/39

Urbroj: 525-10/0271-14-1

Zagreb, 26. rujna 2014.

Ministar

Tihomir Jakovina, v. r.

Naredba, NN 119/2014-2238
## Izmjena i dopuna Općih uvjeta ugovora o dopunskom zdravstvenom osiguranju

### NN 119/2014 (7.10.2014.), Izmjena i dopuna Općih uvjeta ugovora o dopunskom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

2243

Na osnovi članka 295. Zakona o obveznim odnosima (»Narodne novine«, broj 35/05. i 41/08.), članka 4. stavka 4. Pravila uspostavljanja i provođenja dopunskog zdravstvenog osiguranja (»Narodne novine« broj 91/13., 136/13. i 21/14.) i članka 27. stavka 1. točke 2. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 69. sjednici održanoj 24. rujna 2014. godine donijelo je

IZMJENU I DOPUNU

OPĆIH UVJETA UGOVORA O DOPUNSKOM ZDRAVSTVENOM OSIGURANJU

Članak 1.

U Općim uvjetima ugovora o dopunskom zdravstvenom osiguranju (»Narodne novine«, broj 91/13., 119/13. i 18/14.) u naslovu točke III. iza riječi: »osiguranika« dodaju se riječi: »i ugovaratelja«, a u točki III. dodaje se novi stavak 2. koji glasi:

»Ugovarateljem može postati svaka fizička ili pravna osoba koja prema Zavodu nema nepodmirenih tražbina odnosno dospjelih, a neplaćenih premija iz važeće ili prethodnih polica dopunskog zdravstvenog osiguranja sklopljenih sa Zavodom«.

Članak 2.

Ovi Opći uvjeti objavljuju se u »Narodnim novinama«.

Klasa: 025-04/14-01/237

Urbroj: 338-01-01-14-1

Zagreb, 24. rujna 2014.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

Izmjene i dopune, NN 119/2014-2243
## Odluka o razrješenju i izboru člana Odbora za obranu Hrvatskoga sabora

### NN 120/2014 (10.10.2014.), Odluka o razrješenju i izboru člana Odbora za obranu Hrvatskoga sabora

HRVATSKI SABOR

2245

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 3. listopada 2014., donio je

ODLUKU

O RAZRJEŠENJU I IZBORU ČLANA ODBORA ZA OBRANU HRVATSKOGA SABORA

I.

Razrješuje se član Odbora za obranu Hrvatskoga sabora PETAR BARANOVIĆ.

II.

Za člana Odbora za obranu Hrvatskoga sabora bira se BORIS BLAŽEKOVIĆ.

Klasa: 021-13/14-12/34

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2245
## Odluka o izboru člana i prestanku mandata člana Odbora za Hrvate izvan Republike Hrvatske Hrvatskoga sabora

### NN 120/2014 (10.10.2014.), Odluka o izboru člana i prestanku mandata člana Odbora za Hrvate izvan Republike Hrvatske Hrvatskoga sabora

HRVATSKI SABOR

2246

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 3. listopada 2014., donio je

ODLUKU

O IZBORU ČLANA I PRESTANKU MANDATA ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Za člana Odbora za Hrvate izvan Republike Hrvatske Hrvatskoga sabora bira se DUBRAVKO BILIĆ.

II.

Dana 11. rujna 2014. dužnost člana Odbora za Hrvate izvan Republike Hrvatske Hrvatskoga sabora prestao je obnašati mr. sc. ZORAN VASIĆ, zbog prestanka obnašanja zastupničke dužnosti.

Klasa: 021-13/14-12/38

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2246
## Odluka o izboru članice i prestanku mandata člana Odbora za zaštitu okoliša i prirode Hrvatskoga sabora

### NN 120/2014 (10.10.2014.), Odluka o izboru članice i prestanku mandata člana Odbora za zaštitu okoliša i prirode Hrvatskoga sabora

HRVATSKI SABOR

2247

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 3. listopada 2014., donio je

ODLUKU

O IZBORU ČLANICE I PRESTANKU MANDATA ČLANA ODBORA ZA ZAŠTITU OKOLIŠA I PRIRODE HRVATSKOGA SABORA

I.

Za članicu Odbora za zaštitu okoliša i prirode Hrvatskoga sabora bira se KAROLINA LEAKOVIĆ.

II.

Dana 11. rujna 2014. dužnost člana Odbora za zaštitu okoliša i prirode Hrvatskoga sabora prestao je obnašati mr. sc. ZORAN VASIĆ, zbog prestanka obnašanja zastupničke dužnosti.

Klasa: 021-13/14-12/36

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2247
## Odluka o razrješenju člana, izboru članova i prestanku mandata člana Odbora za poljoprivredu Hrvatskoga sabora

### NN 120/2014 (10.10.2014.), Odluka o razrješenju člana, izboru članova i prestanku mandata člana Odbora za poljoprivredu Hrvatskoga sabora

HRVATSKI SABOR

2248

Na temelju članka 81. Ustava Republike Hrvatske i članaka 46. i 100. Poslovnika Hrvatskoga sabora, Hrvatski sabor na sjednici 3. listopada 2014., donio je

ODLUKU

O RAZRJEŠENJU ČLANA, IZBORU ČLANOVA I PRESTANKU MANDATA ČLANA ODBORA ZA POLJOPRIVREDU HRVATSKOGA SABORA

I.

Razrješuje se član Odbora za poljoprivredu Hrvatskoga sabora PETAR BARANOVIĆ.

II.

Za članove Odbora za poljoprivredu Hrvatskoga sabora biraju se

– TOMISLAV ŽAGAR

– VANJA POSAVAC.

III.

Dana 11. rujna 2014. dužnost člana Odbora za poljoprivredu Hrvatskoga sabora prestao je obnašati mr. sc. ZORAN VASIĆ, zbog prestanka obnašanja zastupničke dužnosti.

Klasa: 021-13/14-12/37

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2248
## Odluka o razrješenju člana, izboru članova i prestanku mandata člana Odbora za regionalni razvoj i fondove Europske unije Hrvatskoga sabora

### NN 120/2014 (10.10.2014.), Odluka o razrješenju člana, izboru članova i prestanku mandata člana Odbora za regionalni razvoj i fondove Europske unije Hrvatskoga sabora

HRVATSKI SABOR

2249

Na temelju članka 81. Ustava Republike Hrvatske i članka 46. i 102. Poslovnika Hrvatskoga sabora, Hrvatski sabor na sjednici 3. listopada 2014., donio je

ODLUKU

O RAZRJEŠENJU ČLANA, IZBORU ČLANOVA I PRESTANKU MANDATA ČLANA ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Razrješuje se član Odbora za regionalni razvoj i fondove Europske unije Hrvatskoga sabora PETAR BARANOVIĆ.

II.

Za članove Odbora za regionalni razvoj i fondove Europske unije Hrvatskoga sabora biraju se

– MARIJAN ŠKVARIĆ

– FRANKO VIDOVIĆ.

III.

Dana 11. rujna 2014. dužnost člana Odbora za regionalni razvoj i fondove Europske unije Hrvatskoga sabora prestao je obnašati mr. sc. ZORAN VASIĆ, zbog prestanka obnašanja zastupničke dužnosti.

Klasa: 021-13/14-12/35

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2249
## Odluka o razrješenju i imenovanju člana Nacionalnog vijeća za vode

### NN 120/2014 (10.10.2014.), Odluka o razrješenju i imenovanju člana Nacionalnog vijeća za vode

HRVATSKI SABOR

2250

Na temelju članka 81. Ustava Republike Hrvatske i članka 182. Zakona o vodama (»Narodne novine«, br. 153/09., 130/11., 56/13. i 14/14.) Hrvatski sabor na sjednici 3. listopada 2014., donio je

ODLUKU

O RAZRJEŠENJU I IMENOVANJU ČLANA NACIONALNOG VIJEĆA ZA VODE

I.

Razrješuje se član Nacionalnog vijeća za vode iz reda zastupnika PETAR BARANOVIĆ.

II.

Za člana Nacionalnog vijeća za vode imenuje se iz reda zastupnika IVICA MANDIĆ.

Klasa: 021-13/14-06/06

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2250
## Odluka o razrješenju i izboru člana Nadzornog odbora Financijske agencije

### NN 120/2014 (10.10.2014.), Odluka o razrješenju i izboru člana Nadzornog odbora Financijske agencije

HRVATSKI SABOR

2251

Na temelju članka 81. Ustava Republike Hrvatske i članka 11. stavka 2. Zakona o Financijskoj agenciji (»Narodne novine«, br. 117/01., 60/04. i 42/05.) Hrvatski sabor na sjednici 3. listopada 2014., donio je

ODLUKU

O RAZRJEŠENJU I IZBORU ČLANA NADZORNOG ODBORA FINANCIJSKE AGENCIJE

I.

Razrješuje se član Nadzornog odbora Financijske agencije iz reda zastupnika Hrvatskoga sabora IGOR RAĐENOVIĆ.

II.

Za člana Nadzornog odbora Financijske agencije iz reda zastupnika Hrvatskoga sabora bira se IVO JELUŠIĆ, član Odbora za financije i državni proračun Hrvatskoga sabora.

Klasa: 021-13/14-06/08

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2251
## Odluka o razrješenju i izboru člana Savjeta za robne zalihe

### NN 120/2014 (10.10.2014.), Odluka o razrješenju i izboru člana Savjeta za robne zalihe

HRVATSKI SABOR

2252

Na temelju članka 81. Ustava Republike Hrvatske i članka 8. stavka 2. Zakona o strateškim robnim zalihama (»Narodne novine«, br. 87/02. i 14/14.) Hrvatski sabor na sjednici 3. listopada 2014., donio je

ODLUKU

O RAZRJEŠENJU I IZBORU ČLANA SAVJETA ZA ROBNE ZALIHE

I.

Razrješuje se član Savjeta za robne zalihe iz reda zastupnika Hrvatskoga sabora IGOR RAĐENOVIĆ.

II.

Za člana Savjeta za robne zalihe iz reda zastupnika Hrvatskoga sabora bira se SAŠA ĐUJIĆ.

Klasa: 021-13/14-06/07

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2252
## Odluka o razrješenju zamjenice pučke pravobraniteljice

### NN 120/2014 (10.10.2014.), Odluka o razrješenju zamjenice pučke pravobraniteljice

HRVATSKI SABOR

2253

Na temelju članka 81. Ustava Republike Hrvatske i članka 14. stavka 4. Zakona o pučkom pravobranitelju (»Narodne novine« br. 76/12.) Hrvatski sabor na sjednici 3. listopada 2014., donio je

ODLUKU

O RAZRJEŠENJU ZAMJENICE PUČKE PRAVOBRANITELJICE

Razrješuje se JAGODA NOVAK dužnosti zamjenice pučke pravobraniteljice, na osobni zahtjev.

Klasa: 021-13/14-07/30

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2253
## Odluka o razrješenju članice Nacionalnog vijeća za razvoj ljudskih potencijala

### NN 120/2014 (10.10.2014.), Odluka o razrješenju članice Nacionalnog vijeća za razvoj ljudskih potencijala

HRVATSKI SABOR

2254

Na temelju članka 81. Ustava Republike Hrvatske i članka 10. stavka 6. Zakona o Hrvatskom kvalifikacijskom okviru (»Narodne novine«, br. 22/13.) Hrvatski sabor na sjednici 3. listopada 2014., donio je

ODLUKU

O RAZRJEŠENJU ČLANICE NACIONALNOG VIJEĆA ZA RAZVOJ LJUDSKIH POTENCIJALA

Razrješuje se IRENA BAČELIĆ dužnosti članice Nacionalnog vijeća za razvoj ljudskih potencijala, na koju je imenovana kao predstavnica Hrvatskog zavoda za zapošljavanje, na osobni zahtjev.

Klasa: 021-13/14-07/32

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2254
## Odluka o imenovanju članice Nacionalnog vijeća za razvoj ljudskih potencijala

### NN 120/2014 (10.10.2014.), Odluka o imenovanju članice Nacionalnog vijeća za razvoj ljudskih potencijala

HRVATSKI SABOR

2255

Na temelju članka 81. Ustava Republike Hrvatske i članka 10. stavaka 4. i 7. Zakona o Hrvatskom kvalifikacijskom okviru (»Narodne novine«, br. 22/13.) Hrvatski sabor na sjednici 3. listopada 2014., donio je

ODLUKU

O IMENOVANJU ČLANICE NACIONALNOG VIJEĆA ZA RAZVOJ LJUDSKIH POTENCIJALA

Imenuje se MIRJANA ZEĆIREVIĆ članicom Nacionalnog vijeća za razvoj ljudskih potencijala, kao predstavnica Hrvatskog zavoda za zapošljavanje.

Klasa: 021-13/14-07/32

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2255
## Odluka o imenovanju i prestanku mandata članova Nacionalnoga zdravstvenog vijeća

### NN 120/2014 (10.10.2014.), Odluka o imenovanju i prestanku mandata članova Nacionalnoga zdravstvenog vijeća

HRVATSKI SABOR

2256

Na temelju članka 81. Ustava Republike Hrvatske i članka 115. Zakona o zdravstvenoj zaštiti (»Narodne novine«, br. 150/08., 71/10., 139/10., 22/11., 84/11., 12/12., 35/12., 70/12., 82/13., 159/13. i 22/14.) Hrvatski sabor na sjednici 3. listopada 2014., donio je

ODLUKU

O IMENOVANJU I PRESTANKU MANDATA ČLANOVA NACIONALNOGA ZDRAVSTVENOG VIJEĆA

I.

Za članove Nacionalnoga zdravstvenog vijeća na mandat od četiri godine imenuju se:

– Akademik PAVAO RUDAN

– prof. dr. sc. RAJKO OSTOJIĆ

– prof. dr. sc. VESNA ŠERIĆ

– prof. dr. sc. DUBRAVKA JURIŠIĆ-ERŽEN

– prof. dr. sc. SVEN KURBEL

– prof. dr. sc. DARKO DUPLANČIĆ

– prof. dr. sc. IVANA ČUKOVIĆ-BAGIĆ

– prof. dr. sc. DUNJA ROGIĆ

– ANA LJUBAS.

II.

Dosadašnjim članovima Nacionalnoga zdravstvenog vijeća prestaje mandat danom donošenja ove Odluke.

Klasa: 021-13/14-07/31

Zagreb, 3. listopada 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2014-2256
## Odluka o razrješenju glavnog analitičara predsjednika Republike Hrvatske - posebnog koordinatora

### NN 120/2014 (10.10.2014.), Odluka o razrješenju glavnog analitičara predsjednika Republike Hrvatske - posebnog koordinatora

PREDSJEDNIK REPUBLIKE HRVATSKE

2257

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članka 4. stavka 6. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11), donosim

ODLUKU

O RAZRJEŠENJU GLAVNOG ANALITIČARA PREDSJEDNIKA REPUBLIKE HRVATSKE – POSEBNOG KOORDINATORA

Prof dr. sc. DEJAN JOVIĆ razrješuje se dužnosti glavnog analitičara predsjednika Republike Hrvatske – posebnog koordinatora.

Ova Odluka stupa na snagu danom donošenja.

Klasa: 080-02/14-01/02

Urbroj: 71-05-03/1-14-1

Zagreb, 1. listopada 2014.

Predsjednik

Republike Hrvatske

Ivo Josipović, v. r.

Odluka, NN 120/2014-2257
## Odluka o dodjeli odlikovanja Velereda kralja Tomislava s lentom i Velikom Danicom Njezinom Veličanstvu Margareti II Kraljici Danske

### NN 120/2014 (10.10.2014.), Odluka o dodjeli odlikovanja Velereda kralja Tomislava s lentom i Velikom Danicom Njezinom Veličanstvu Margareti II Kraljici Danske

PREDSJEDNIK REPUBLIKE HRVATSKE

2258

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 7. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Veleredom kralja Tomislava s lentom i Velikom Danicom, za iznimne zasluge u unapređenju sveobuhvatnih odnosa i razvitka uzajamne suradnje između Republike Hrvatske i Kraljevine Danske te u promicanju prijateljstva i partnerstva hrvatskog i danskog naroda, odlikuje se

Njezino Veličanstvo MARGARETA II, Kraljica Danske.

Klasa: 060-04/14-01/01

Urbroj: 71-05-04/1-14-01

Zagreb, 15. rujna 2014.

Predsjednik

Republike Hrvatske

Ivo Josipović, v. r.

Odluka, NN 120/2014-2258
## Odluka o dodjeli odlikovanja Reda kneza Trpimira s ogrlicom i Danicom dr. Johannesu (Paul) Kyrlu

### NN 120/2014 (10.10.2014.), Odluka o dodjeli odlikovanja Reda kneza Trpimira s ogrlicom i Danicom dr. Johannesu (Paul) Kyrlu

120 10.10.2014 Odluka o dodjeli odlikovanja Reda kneza Trpimira s ogrlicom i Danicom dr. Johannesu (Paul) Kyrlu

PREDSJEDNIK REPUBLIKE HRVATSKE

2259

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za razvijanje i izgradnju iznimno dobrih odnosa između Republike Hrvatske i Republike Austrije te višegodišnji osobni doprinos u pristupanju Republike Hrvatske Europskoj uniji, odlikuje se

dr. JOHANNES (Paul) KYRLE.

Klasa: 060-04/14-05/01

Urbroj: 71-05-04/1-13-01

Zagreb, 20. kolovoza 2014.

Predsjednik

Republike Hrvatske

Ivo Josipović, v. r.

Odluka, NN 120/2014-2259
## Odluka o dodjeli odlikovanja Reda kneza Trpimira s ogrlicom i Danicom Njegovoj Ekscelenciji Rodrigu Aguirre de Cárcer y García del Arenalu

### NN 120/2014 (10.10.2014.), Odluka o dodjeli odlikovanja Reda kneza Trpimira s ogrlicom i Danicom Njegovoj Ekscelenciji Rodrigu Aguirre de Cárcer y García del Arenalu

120 10.10.2014 Odluka o dodjeli odlikovanja Reda kneza Trpimira s ogrlicom i Danicom Njegovoj Ekscelenciji Rodrigu Aguirre de Cárcer y García del Arenalu

PREDSJEDNIK REPUBLIKE HRVATSKE

2260

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za razvijanje dobrih odnosa između Republike Hrvatske i Kraljevine Španjolske, odlikuje se

Njegova Ekscelencija RODRIGO AGUIRRE DE CÁRCER Y GARCÍA DEL ARENAL.

Klasa: 060-04/14-05/02

Urbroj: 71-05-04/1-13-01

Zagreb, 20. kolovoza 2014.

Predsjednik

Republike Hrvatske

Ivo Josipović, v. r.

Odluka, NN 120/2014-2260
## Odluka o dodjeli odlikovanja Reda kneza Branimira s ogrlicom Njezinoj Ekscelenciji Stelli Ronner-Grubačić

### NN 120/2014 (10.10.2014.), Odluka o dodjeli odlikovanja Reda kneza Branimira s ogrlicom Njezinoj Ekscelenciji Stelli Ronner-Grubačić

120 10.10.2014 Odluka o dodjeli odlikovanja Reda kneza Branimira s ogrlicom Njezinoj Ekscelenciji Stelli Ronner-Grubačić

PREDSJEDNIK REPUBLIKE HRVATSKE

2261

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa između Republike Hrvatske i Kraljevine Nizozemske, odlikuje se

Njezina Ekscelencija STELLA RONNER-GRUBAČIĆ.

Klasa: 060-04/14-06/06

Urbroj: 71-05-04/1-14-01

Zagreb, 8. srpnja 2014.

Predsjednik

Republike Hrvatske

Ivo Josipović, v. r.

Odluka, NN 120/2014-2261
## Odluka o dodjeli odlikovanja Reda kneza Branimira s ogrlicom Njegovoj Ekscelenciji Buraku Özügerginu

### NN 120/2014 (10.10.2014.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Buraku Özügerginu

120 10.10.2014 Odluka o dodjeli odlikovanja Reda kneza Branimira s ogrlicom Njegovoj Ekscelenciji Buraku Özügerginu

PREDSJEDNIK REPUBLIKE HRVATSKE

2262

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa između Republike Hrvatske i Republike Turske, odlikuje se

Njegova Ekscelencija BURAK ÖZÜGERGIN.

Klasa: 060-04/14-06/07

Urbroj: 71-05-04/1-14-01

Zagreb, 2. rujna 2014.

Predsjednik

Republike Hrvatske

Ivo Josipović, v. r.

Odluka, NN 120/2014-2262